റബ്ബര് കര്ഷകര്ക്ക് ആശങ്ക പരത്തി വിലയിടിവ് കിലോഗ്രാമിന് 182 വരെ ഉണ്ടായിടത്ത് ദിവങ്ങള്ക്കുള്ളില് വീണത് 164 ലേക്ക് പ്രതിഫലിച്ചത് ചൈനീസ് വിപണിയിലുണ്ടായ മാന്ദ്യമെന്ന് നിഗമനം കോട്ടയം: റബ്ബര്വിപണിയില് നിരാശ പരത്തി വിലയിടിവ്. 182 രൂപ വരെ ഒരു കിലോഗ്രാമിന് എത്തിയ ശേഷമാണ് ആര്.എസ്.എസ്. നാലിന്റെ വില 164ലേക്ക് കൂപ്പുകുത്തിയത്. വ്യാപാരിവിലയാണ് 164. റബ്ബര്ബോര്ഡ് വില ഒരു കിലോഗ്രാമിന് 169 ആണ്. ചൈനീസ് വിപണിയിലുണ്ടായ മാന്ദ്യമാണ് വിലയില് പ്രതിഫലിച്ചതെന്ന് കരുതുന്നു. ഏറ്റവും വലിയ ഉപഭോക്താവാണ് ചൈന. ആഗോളതലത്തില് വില കുറഞ്ഞതോടെ ഇന്ത്യയിലേക്ക് ഇറക്കുമതിയും കൂടിയിട്ടുണ്ട്. ഇന്ത്യയിലെ ആര്.എസ്.എസ്. നാലിന് തത്തുല്യമായ ആര്.എസ്.എസ്. 3ന് വിദേശത്ത് വില കിലോഗ്രാമിന് 126 രൂപയാണ്. ഇറക്കുമതി ചുങ്കംകൂടി നല്കിയാലും ഒരു കിലോഗ്രാം റബ്ബര് 160 രൂപയ്ക്ക് എത്തിക്കാം. പ്രമുഖ കമ്ബനികളെല്ലാം ചരക്ക് ശേഖരം കൂട്ടിയിട്ടുണ്ട്. പോയമാസംമാത്രം 45,000 ടണ് റബ്ബറാണ് ഇറക്കുമതി ചെയ്തത്. ഓഗസ്റ്റ് അവസാനത്തോടെ വില 180 എത്തിയത് കൃഷിക്കാര്ക്ക് വലിയ പ്രതീക്ഷ നല്കിയിരുന്നു. 2013 ജൂലായില് 196 രൂപ കിട്ടിയതിന് ശേഷമുള്ള മെച്ചപ്പെട്ട വിലയായിരുന്നു ഇത്. റെക്കോഡ് വിലയിലേക്ക് ഇക്കുറിയും എത്തുമെന്ന് പ്രതീക്ഷിച്ചിരിക്കെയാണ് പതനം. ആഭ്യന്തര റബ്ബറിന്റെ ഉത്പാദനം കൂടിയതും വിലക്കുറവിന് കാരണമായിട്ടുണ്ട്. ചരക്ക് ആവശ്യത്തിന് വിപണിയിലേക്ക് എത്തുന്നതാണ് കാരണം. ചൈനീസ് വിപണിയുടെ ഉണര്വാണ് നിരീക്ഷിക്കുന്നതെന്നും അതുണ്ടായാല് മെച്ചമായ വില നിലനിര്ത്താന് കഴിയുമെന്നുമാണ് റബ്ബര് ഡീലേഴ്സ് ഫെഡറേഷന് നിരീക്ഷിക്കുന്നത്. Stories you may Like